text: Ngenali wong kuwi pancen angel kanggo sebagian uwong. Babagan iki sebabe ya amarga jeneng sing mirip, wajah sing mirip, uga ana perasaan kaya pertama ketemu nanging sajane durung tau. Kedadian iki sering banget ana ning lingkungan sing gedhe kaya kantor lan uga sekolahan. Biyasane, yen ana wong sing salah ngundang iki langsung isin amarga weruh nek dekne salah. Nanging rasa isin iki ya wajar amarga kurange informasi sing diserep lan jarang ketemu wong sing dimaksud. Sing salah kuwi yen ana wong sing salah ngundang nanging tetep ngotot yen dekne bener lan dadi identitas anyar kanggo wong sing diundang lan dadi informasi sing uga salah kanggo wong liya.